CELEX: 62020TN0525
Language: hr
Date: 2020-08-14 00:00:00
Title: Predmet T-525/20: Tužba podnesena 14. kolovoza 2020. – ITD i Danske Fragtmænd protiv Komisije

16.11.2020   
            
            
               HR
            
            
               Službeni list Europske unije
            
            
               C 390/38
            
         
      Tužba podnesena 14. kolovoza 2020. – ITD i Danske Fragtmænd protiv Komisije
      (Predmet T-525/20)
      (2020/C 390/55)
      Jezik postupka: engleski
      
         Stranke
      
      
         Tužitelji: ITD, Brancheorganisation for den danske vejgodstransport (Padborg, Danska) i Danske Fragtmænd A/S (Åbyhøj, Danska) (zastupnik: L. Sandberg-Mørch, odvjetnik)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Odluku Europske komisije C(2020) 3006 final od 12. svibnja 2020. u postupku državne potpore SA. 52489 (2018/FC) – Danska, i u postupku državne potpore SA. 52658 (2018/FC) – Švedska (navodna državna potpora društvu PostNord Logistics);
               
            
                  —
               
               
                  naloži Komisiji snošenje troškova tužiteljâ.
               
            
         Tužbeni razlozi i glavni argumenti
      
      U prilog tužbi tužitelji ističu jedan tužbeni razlog, koji se temelji na tome da je Komisija povrijedila svoju obvezu pokretanja formalnog istražnog postupka.
      
                  —
               
               
                  Tužitelji upućuju na postojanje dokaza o ozbiljnim poteškoćama u vezi s trajanjem i okolnostima prethodnog istražnog postupka.
               
            
                  —
               
               
                  Tužitelji dalje upućuju na tuženikovu nedostatnu i nepotpunu analizu u pogledu mogućnosti pripisivanja dokapitalizacije i osobito na:
                  
                              —
                           
                           
                              nedostatnu i nepotpunu analizu, s obzirom na to da je Komisija nije temeljila na točnim, pouzdanim i dosljednim podacima;
                           
                        
                              —
                           
                           
                              ozbiljne poteškoće na koje ukazuje činjenica da je Komisija počinila pogrešku kada je utvrdila da je odluku o odobrenju dokapitalizacije donijelo društvo PostNord Group AB, a ne društvo PostNord AB;
                           
                        
                              —
                           
                           
                              ozbiljne poteškoće na koje ukazuje činjenica da je Komisija počinila pogrešku kada je utvrdila da se odluka upravnog odbora društva PostNord AB o dokapitalizaciji ne može pripisati danskoj i švedskoj državi;
                           
                        
            
                  —
               
               
                  Tužitelji naposljetku upućuju na nedostatnu i nepotpunu analizu u pogledu unakrsnog subvencioniranja troškova društva PostNord Logistics od strane društva Post Danmark A/S.